Hoe lyk hoogmoed vs. nederigheid?
Luk 18 : 9 - 14 Met die oog op mense wat seker was dat hulle eie saak met God reg is en wat op ander neergesien het, het Jesus hierdie gelykenis vertel: 10 Twee mense het na die tempel toe gegaan om te bid. Die een was 'n Fariseër en die ander een 'n tollenaar. 11 Die Fariseër het gaan staan en by homself so gebid: "O God, ek dank U dat ek nie soos ander mense is nie: diewe, bedrieërs, egbrekers, en ook nie soos hierdie tollenaar nie. 12 Ek vas twee keer in die week en ek gee 'n tiende van my hele inkomste." 13 Maar die tollenaar het daar ver bly staan en wou selfs nie na die hemel opkyk nie Hy het bedroef op sy bors geslaan en gesê: "O God, wees my, sondaar, genadig." 14 Ek sê vir julle: Hierdie man, en nie die ander een nie, het huis toe gegaan as iemand wie se saak met God reg is. Elkeen wat hoogmoedig is, sal verneder word; en hy wat nederig is, sal verhoog word.
Kliek enige van die volgende skakels om ons vriende, vennote en ander interessante webwerwe te besoek:
ADV van die NHK
Hervormde Gemeente Zuurfontein
- See more at: http://www.charitysa.co.za/roepingsbond.html#sthash.QJPpCBfL.dpuf
Om ouer te word is nie maklik nie.
Jy is soveel meer broos en kwesbaar as jonger mense.
Jy mis familie en vriende wat nie meer daar is nie,
sommige in ouetehuise & ander reeds na die Vaderhuis.
Daar is so baie wat jy nog wou doen, maar die krag, energie
en tyd ontbreek – want jy word almeer bewus dat
jou jare vorentoe nie meer so baie is soos “agtertoe” in die verlede nie.
Jou liggaam raak broser en jou hart kwesbaarder.
Talle goedjies begin pla, soos jou balans wat nie meer is
soos wat dit behoort te wees nie. Jou visie en gehoor
wat al hoe meer en meer verswak.
Al hoe meer medisyne’tjies kom by jou medisyne lysie
en jou eersehulptassie word vol goedjies wat belowe omjou energie te gee.
Jy raak meer bewus van jou alleenheid –
en vir sommige mense van hul eensaamheid.
Jy word nie meer na plekke saamgenooi nie en
jy vra ook nie self nie omdat jy dalk al een of twee keer afgejak is.
Dis nie meer vir jou so lekker om in jonger groepe geselskappe te wees nie,
want jy word almeer bewus dat mense in die geselskap verby jou of
bo-oor jou kyk – jy is maar net daar, maar nie deel van die geselskap nie.
Daar word vir iemand anders in die geselskap gevra hoe dit met jou gaan,
in plaas daarvan om direk die vraag aan jou te vra.
Wanneer jy by ‘n geselligheid is, kry almal soms geskenkies –
maar die jonger garde vergeet of dink nie dis nodig dat jy ook enetjie kry nie.
Trane vloei soveel makliker – trane van vreugde, verlange of hartseer,
maar sakdoekies daarvoor is nie nodig nie, want die Heer vee dit self af –
wanneer Hy afbuk na jou en sy arms om jou vou en in die mooiste woorde
verseker van Sy Ewige Liefde vir jou.
En wanneer Hy saggies uit Sy Woord met jou praat en jou vertel dat
Hy plekkie gereed kry vir jou in Sy Hemelhuis, weet jy dat jy niks
meer nodig het as hierdie Vader van jou nie!
En nuwe lewensenergie soos ‘n vars waterval bruis skielik in jou en jy weet
jy móét vir ander híérdie storie van jou en jou Hemelvader vertel ...
© Poppie Oosthuizen 25 Mei 2016
Ek sal jou 'n groot nasie maak,
Ek sal jou 'n groot nasie maak, , en jy moet tot 'n seën wees. Genesis 12:2
God se roeping bevat die grootste belofte, Abram, jy, ek en alle mense sal deur Hom geseën word.
O, om die geloof van 'n Abram te hê en God se wil vir ons lewens te aanvaar. Abram op die ouderdom van 75 was gewillig om uit sy gemaksone te tree, sy land en sy mense te verlaat en in gehoorsaamheid aan God se roeping die onbekende te betree. Wanneer ons op God se roeping antwoord, beloon Hy ons bo ons verdienste, alhoewel daardie beloning miskien nie onmiddellik sal plaasvind nie. God het sy eie tydtafel. Abram was 99 voordat God sy verbond met hom bevestig het en hom Abraham genoem het. (Genesis 17:5-7)
Dit het God se volk baie geslagte geneem om die implikasie van sy belofte aan Abraham vir hulle eie lewens te verstaan. Matteus, bevestig die goeie nuus in sy Evangelie. Jesus was die langverwagte, beloofde Messias.
Matteus doen dit deur 'n deeglike uiteensetting in die eerste hoofstuk van Jesus se geslagsregister. In die heel eerste vers lees ons: "Die geslagsregister van Jesus Christus, die Seun van Dawid, die seun van Abraham."
Paulus maak dit baie duidelik dat God se belofte aan Abraham vir beide Jode en nie-Jode geld. "En as julle aan Christus behoort, is julle ook nakomelinge van Abraham en erfgename kragtens die belofte van God." (Galasiërs 3:29)
Abraham se lewe is 'n spieëlbeeld van wat ons lewens behoort te wees. Deur die Heilige Gees is ons ook deur God geroep ‑ “Glo in die Here Jesus,"‑ en dan die belofte – "en jy sal gered word …" (Handelinge 16:31)
In antwoord op daardie roeping, moet ons God eerste stel in ons lewens. Mag die Here ons help om dit te kan doen.
Elke keer as ek geval het,
het ek opgestaan,
iets het vir my gesê ek moet weer probeer,
as ons nie aanhou probeer nie,
is dit wanneer die duiwel sy tande in ons slaan,
ek glo Pappa het vir my gesê om op te staan,
Hy het gesê…
Wannneer jy vanaand veilig tuis kom, onthou om dankie te sê. Want God het jou bewaar op die pad, Sy hand van beskerming is altyd oor jou, ja, soveel dinge in die lewe waarvan ons nie hou, so baie gate lê ins ons pad, laat ons net vir ‘n slag die goeie raa
Wannneer jy vanaand veilig tuis kom,
onthou om dankie te sê.
Want God het jou bewaar op die pad,
Sy hand van beskerming is altyd oor jou,
ja, soveel dinge in die lewe waarvan ons nie hou,
so baie gate lê ins ons pad,
laat ons net vir ‘n slag die goeie raaksien,
en onthou om vandag vir jou naaste te sê:”Ek is lief vir jou.”
Vanmiddag as etenstyd aanbreek,
hoef ons nie ‘n kersliggie aan te steek.
Want die son, God se liggie skyn helder op ons,
probeer dan so effens meer te lag, en minder te frons.
Ja ons is voorwaar geseënd,
met liefde, vriende en familie,
ons besef net nie aldag hoe Sy seëninge oor ons reën.
Soos die son opkom en ons weer geseën word met ‘n nuwe dag,
kan ons dankbaar wees want ons ontvang ‘n groot geskenk.
Ons het weer die kans gekry om saam te speel, en te lag,
God het elke dag ‘n engeltjie nodig,
ons moet mekaar altyd waardeer, dis vir jul ‘n goeie wenk.
Hierdie mooi oggend se vir my,
Hierdie mooi oggend se vir my, GOD het nog n dag se genade oor ons uitgestort! Mag SY strale ook elke skadukol in jou dag tot VREUGDE omskep!
Die duiwel vrees een ding, GEBED! Hy lag as ons struikel, spot oor ons wysheid, maar hy BEWE wanneer ons BID, want hy WEET ... GEBED BEWEEG DIE HAND VAN GOD! Ek wil leef met ..
GOD se KRAG wat my rig,
GOD se MAG wat my vashou,
GOD se HAND wat my BEWAAR,
GOD se WYSHEID wat my lei !
Soos n perel in n skulp toegevou, so sal GOD vir ewig jou in SY hand hou! Jy sal uitbot soos n lentebloeisel en die vrug daarvan sal ander mense veryk! Hierdie is my gebed vir jou! Mooi dag wens ek jou toe met Jesus as jou metgesel!
Daar is baie dinge wat daagliks oor ons pad kom wat ons in 'n drukgang sit
Jou lig lei mense na die Here toe
“Gaan dan na al die nasies toe en maak die mense my dissipels.”
Om jou lig te laat skyn is om te getuig van en vir die Here!
Jy vertel die evangelie aan ander mense met jou mond én lewe.
Wat beteken die woord “evangelie?”
Die Bybelvertaler, William Tyndale, skryf in 1525 reeds,
in sy voorwoord tot die Nuwe Testament:
“Evangelie – beteken goeie, gelukkige, blye en vreugdevolle nuus,
wat ‘n mens se hart bly maak en jou laat sing, lag, dans en spring van vreugde.”
Wow! Hoeveel keer het die evangelie dit nie al,
deur die eeue, met hoeveel mense gedoen nie!
Josh McDowell vertel van ‘n belangrike “headhunter”,
wat uitvoerende amptenare vir groot firmas werf.
Hierdie “headhunter” vertel dat hy altyd probeer om
‘n persoon waarmee hy ‘n onderhoud voer van balans af te gooi.
Die “headhunter” sê:
“Ek bied die persoon ‘n drankie aan, trek my baadjie uit,
maak my das los, sit my voete op die tafel, en praat oor sport,
familie, vakansies, enige iets, in ligte luim.
Net wanneer die persoon totaal ontspanne is, sit ek vorentoe,
kyk hom reguit en indringend in die oë, en vra:
“Wat is jou doelwit in jou lewe?”
Die meeste mense is dan heeltemal van balans af!”
Die “headhunter” vertel dat hy dieselfde prosedure gevolg het,
vooroor geleen het en dringend gevra het:
“Bob, wat is jou doelwit in die lewe?”
Sonder om te blik of te bloos het Bob geantwoord:
“Om hemel toe te gaan,
en veral om soveel mense moontlik saam met my te neem.”
Die “headhunter” vertel dat hy vir die heel eerste keer in sy lewe sprakeloos was!
Geen wonder nie!
Hy het iemand ontmoet, wat reeds ‘n hoë leiersposisie in ‘n firma beklee,
wat ander mense met die evangelie wou laat lééf!
Hy wou met die “goeie, gelukkige, blye en vreugdevolle nuus” van die evangelie,
waarvan William Tyndale praat, ander mense se “harte bly maak,
en hulle laat sing, lag, dans en spring van vreugde”.
Soos Bill Easum sê: “…to be and to share the gospel.”
Dit is waaroor die lewe gaan!
Erken aan God dat jy sukkel hiermee en dat jy dit nie op jou eie kan reg kry of oorkom nie.
Verklaar jou afhanklikheid van God: gee dit oor aan God en vra Hom om jou te help daarmee want dit is net Hy en Sy wonderwerke (krag) wat dit kan verander.
Glo en vertrou God dan om dit te kom verander in jou lewe.
Bly in God, bly afhanklik van Hom en Sy krag om oorwinning te bereik.
Getuig oor hoe God jou gehelp het om jou probleem te oorwin.
God werklik te leer ken: bestudeer Bybel en wie God is, laat dan toe dat die waarheid jou gedagtes oor God vernuwe.
Te leer om God te vertrou: dat God jou self help in elke situasie en dat Hy krag vir jou sal gee.
‘n Begeerte te hê om Geesvervuld te lewe: dus dat Heilige Gees jou bekragtig en lei.
God te vra om jou te vul met Sy Gees: dit is ‘n voortdurende lewenslange gebed.
Elke area van jou lewe oor te gee aan God: elke oggend maar ook deur die dag soos jy voor versoekings en uitdagings te staan kom.
Deur geloof die volheid van die Heilige Gees in jou lewe te eis (Ef 5:18 en 1Joh 5:14-15): elke oggend maar ook deur die dag soos jy voor versoekings en uitdagings te staan kom.
Dan Geesvervuldheid en selfbeheersing oor en oor in te oefen: elke keer eie wil neer le en deur God se krag die regte ding te doen. As jy misluk, dadelik te bely en weer oor te begin.
Hoe wys God Sy liefde vir ons?
Deur Jesus wat vir ons aan die kruis gesterwe het (Joh 3:16).
Deur teregwysing (Heb 11:1).
Deur ons te verander om meer soos Jesus te wees (Fil 1:7).
Om dit op ons uit te stort soos ons tot Hom nader (Jak 4:7).
Om ‘n plan en roeping met ons lewe te hê (dis die een waarop ek eintlik wil fokus).
Ps 139: 13-17:
Ek wil U loof, want U het my op ‘n wonderbaarlike wyse geskep. Wat U gedoen het, vervul my met verwondering. Dit weet ek seker:
geen been van my was vir U verborge toe ek gevorm is waar niemand dit kon sien nie, toe ek aanmekaargeweef is diep in die moederskoot.
U het my al gesien toe ek nog ongebore was, al my lewensdae was in u boek opgeskrywe nog voordat ek gebore is.
Jes 43: 1 en 4:
Jy is die fokuspunt van God se liefde. Hy het jou geskape sodat Hy jou kan lief he, sodat Hy ‘n verhouding met jou kan he en sodat jy ‘n doel en roeping hier op aarde kan he. Jy is nie per toeval hier op aarde nie. God het besluit oor jou, jou lewendig gesoek en jou geskape. Dit is ware liefde! God smag op hierdie oomblik na meer intimiteit met jou.